Evangelisasie – Week 3 – Word and Life
HomeEvangelisasie – Week 3
Ons lees in Genesis hoe God vir Adam en Eva gaan "kuier" het. God is 'n verhoudings God. Hy het die mens geskape om in verhouding met die mens te lewe. Dit is hoekom toe God sien dat Adam alleen is Hy dadelik vir hom 'n maat gemaak het, iemand met wie Adam in verhouding kon lewe. God is nie 'n God wat die mens van 'n afstand dophou nie, Hy is 'n God wat tussen die mens en in die mens wil beweeg. Daarom is Hy bewus van die mens se pyn en die mens se verwagtinge.
Vanaand gaan ons oor die volgende gesels:
Die Huidige Tendens: Jesus het al hoe meer van Sy Vader gepraat hoe nader Hy aan sy kruisdood gekom het. Hy het selfs terwyl Hy op die kruis gehang het 'n sondaar bedien. Navorsing toon dat Christene soos hulle ouer word minder en minder oor Jesus praat met die mense om hulle. Teen sterwe bereik die Christen sy laagste punt van Evangelisasie. Eintlik GEEN Evangelisasie vind plaas nie. Terwyl Jesus die teendeel bewys het. Die ideaal is dat hoe langer 'n mens in verhouding met God leef, hoe meer word sy/haar hart soos die hart van God. Die mens se hart is veronderstel om meer en meer soos die Vader se hart vir verloregaande mense te word. 'n Passie vir verlore mense is veronderstel om toe te neem en nie af te neem nie. Die mens se geloof in die krag van die Evangelie wat mense red behoort te groei. Teen jou sterwe behoort jou entoesiasme en ywer om verlore mense te wen 'n hoogtepunt te bereik.
Verander jou koers: Leef met 'n daaglikse bewustheid van verlore mense om jou. Leer om met hulle te kommunikeer en leer om hulle te dien. Gaan uit jou pad uit om in verhouding met die mense om jou te lewe. Kry weer die regte "Teologie": Verlore mense is onsettend belangrik vir God. Onthou dat daar is 'n verskil tussen Godsdiens en Christenskap. Christene beoefen nie 'n Godsdiens nie. Christene leef in 'n verhouding met God en help die mense om hulle om ook in so 'n verhouding te lewe. Godsdiens gaan oor werke, maar Christenskap gaan oor werke wat reeds gedoen is deur Christus. My werke bepaal nie my uiteinde nie, maar my verhouding met God bepaal waar ek gaan eindig.
Oefen jou Storie: Deel die Connect groep op in groepe van twee mense of hoogstens drie. Elkeen kry nou die kans om sy/haar storie te vertel. Gebruik die volgende kriteria om jou storie te vertel: